La confesión xeneral, última novela de Xuan Bello, puede lleese en clave de thriller; un thriller metafísicu, sicasí, nel que cada páxina ta escrita con conciencia d'artista. El personaxe de la novela, Andrés Parrondo, pescuda nel ciernu del so ser en procura d'esplicaciones que nun atopa na realidá mentes desempeña un llabor bien raru. Estrañamientu y alucinación, aventura y renuncia de l'aventura, Bello, nesta ocasión nun refuga de la tradición kafkiana (vía Dino Buzzati) pa esplorar les consecuencies de les relaciones humanes nun recorríu que daqué tien d'órficu y onde se configura un universu peculiar definíu pola metáfora esencial del laberintu de la conciencia.
#000005